钦定古今图书集成/明伦汇编/氏族典/第348卷 > 周应秋
## 钦定古今图书集成/明伦汇编/氏族典/第348卷 > 周应秋

按《明外史王绍徽传》：“周应秋，金坛人。万历中进士，历
官工部侍郎。生平无特操，天启三年，避东林，谢病去。
明年，魏忠贤起为南京刑部左侍郎。五年，召拜刑部
添注尚书，寻改左都御史。明年，代王绍徽为吏部尚
书，与文选郎李夔龙鬻官分贿都门，有‘周十万’之谣。
清流未尽，逐者应秋毛举细过，削夺无虚日，忠贤门”
下有十狗，应秋其首也。庄烈帝嗣位，被劾归。已入“逆
案”，遣戍死。弟维持，天启中为御史。请刊“党籍”，尽毁天
下书院。以兄应秋在位，引嫌归。崇祯初，起按浙江，被
劾罢。兄弟并丽《逆案》。